กลต.ไทยผู้นำกลุ่มแม่น้ำโขงเปิดเวที8กพ.
ก.ล.ต.ไทย ประกาศตัวเป็นผู้นำ ก.ล.ต.ลุ่มแม่น้ำโขง เปิดเวทีประชุม 8 ก.พ.นี้
25 ม.ค. 2556

ก.ล.ต.ไทย ประกาศตัวเป็นผู้นำ ก.ล.ต.ลุ่มแม่น้ำโขง เปิดเวทีประชุม 8 ก.พ.นี้ 
นายวรพล โสคติยานุรักษ์ เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. จะเชิญเลขาธิการ ก.ล.ต. 4 ประเทศ ซึ่งได้แก่ ก.ล.ต.ลาว เวียดนาม กัมพูชา พม่า และไทย เข้าประชุมกำหนดแนวทางการเป็น ก.ล.ต.ลุ่มแม่น้ำโขง ระหว่างวันที่68 ก.พ.นี้ เพื่อสร้างความร่วมมือในการพัฒนาตลาดทุนร่วมกัน
นอกจากนี้คณะผู้แทนราษฎรของรัฐบาลประเทศลาวเดินทางมาให้ ก.ล.ต. ช่วยผลักดันพระราชบัญญัติหลักทรัพย์และตลาดหลักทรัพย์ (ก.ล.ต.) ลาว ให้ผ่านสภาผู้แทนราษฎรลาว
“การประชุมวันที่ 6-8 ก.พ.นี้ เป็นการประกาศตัวโดยมี ก.ล.ต.ที่มีศักยภาพพร้อมที่สุด มีความเป็นสากลให้เป็นผู้นำ สร้างความร่วมมือในตลาดทุนของกลุ่ม ก.ล.ต.ลุ่มแม่น้ำโขง” เลขาธิการ ก.ล.ต. กล่าว 
นายวรพล กล่าวถึงโครงการ “หุ้นใหม่ ความภูมิใจของจังหวัด” ว่า รุ่นที่ 2 จะเปิดรับสมัครหลังจากรุ่นแรกประสบความสำเร็จ เพื่อเปิดโอกาสให้บริษัทที่อยู่ตามจังหวัดต่างๆ และมีคุณสมบัติพร้อม เข้าระดมทุน หลังจากที่รุ่นแรกประสบความสำเร็จ มีบริษัทเข้าร่วมจำนวนมาก นอกจากนี้ได้เชิญบริษัทขนาดใหญ่เข้าจดทะเบียน เช่น กลุ่มเบทาโกร กลุ่มมิตรผล กลุ่มเดอะมอลล์ 
สำหรับรุ่นแรก ที่ปิดรับสมัครไปแล้ว มีบริษัทเข้าร่วม 104 บริษัท มาจาก 34 จังหวัด ซึ่ง 3 บริษัท เข้าซื้อขายในตลาดหลักทรัพย์ เอ็มเอไอ จำนวน 5 บริษัท อยู่ระหว่างยื่นคำขอเสนอขายหลักทรัพย์ ส่วนที่เหลือเตรียมความพร้อมเข้าตลาด ก.ล.ต. ร่วมกับหน่วยงานต่างๆ ที่เกี่ยวข้องต้น แถลงข่าวเปิดโครงการ “หุ้นใหม่ ความภูมิใจของจังหวัด” รุ่นที่ 2 “ต้น ก.พ.นี้ เลขาธิการ ก.ล.ต. กล่าว